سنی‌آنلاین| مولانا عبدالرحیم گمشادزهی، دارالعلوم زاهدان ءِ پێسرێن استاد ۆ اهل‌سنت ءِ وسی‌ئێن گوشنده، مرۆچی یکشمبی ءَ (۲۷ تیرماه ۱۴۰۰) ماں ۵۲ سالگی ءَ په ناجوڑی‌ئے سوَبا بێران بوت.
🔹 په سنی‌آنلاین سرهالا، مولانا عبدالرحیم گمشادزهی ماں سال 1348 ءَ «چمّگ» ءِ «رحیم‌آبادِ» هلک ءَ ودی بوت.
🔹آ خدابیامرز ماں سال ۱۳۵۶ ءَ په سبکّ ءَ به دارالعلوم زاهدان ءَ آت، وهدےکه بنگێجی درسانَ پوره‌ی کرت، دینی سبکّان ماں اے اهل‌سنت ءِ علمی ۆ هێلکاری بنجاه ءَ بنگێجِ کرت.
🔹مولانا عبدالرحیم ماں دارالعلوم زاهدان شه زبردستێن پاگواجهانِ محضر ءَ په درور شیخ‌الاسلام مولانا عبدالحمید، مفتی خدانظر رحمه‌الله، مفتی محمدقاسم قاسمی، مولانا عبدالملک ملازاده رحمه‌الله، مولانا عبدالرحمان محبّی ۆ مولانا نذیراحمد سلامی ءَ علمی ۆ معنوی‌ئێن بهر زۆرت ۆ ماں سال ۱۳۶۸ ءَ سبکّ ءَ را حلاصِ کرت ۆ شه هما ائولی‌ئێن رمب ءَ اَت که هِدا سبکّ ءَ را هلاس اِش کرت ۆ لنگۆٹه سرےاِش اێر کنگ بوت.
🔹مولانا گمشادزهی ءِ بازێن استعداد سوَب بوت اَت که ماں سبکّ ءِ آخری سالا (دوره حدیث) ءَ، جهلگ ءِ کلاسانِ کتابانَ سبکّ دنت.
وختےکه آیی انگت سبکّ ءَ ونت، لهتێن اجرای‌ئێن اگدهانَ په درور دارالعلوم زاهدان وانگِس ءِ مدیریت، برنامه‌ریزی په جمعه‌نماز، ائیدنماز ۆ ختم بخاری ئے مراگشان همایی بڈءَ ات انت. همےپێم آ شه وسی ۆ با استعدادێن گوشندهان مرتگ ءَ بوت.
🔹مولانا گمشادزهی پد شه اێشی که سبکّ ءَ را حلاصِ کرت، وانێنۆکی ئے کِنکّ ءَ دارالعلوم زاهدانِ وانگِس ءِ اگده هم گۆں همایی اَت که سبب بوت وانگس دێمروی کنت. آیی همےپێم شه دارالعلوم زاهدان تندجاه ءِ بن‌هشت اێرکنۆکان انت.
🔹 مولانا عبدالرحیم گمشادزهی، گێش شه دینی سبکّ ءَ، ماں مزن شهدربرجاه ءَ هم درسِ ونت اَت ۆ ماں فقه ۆ اسلامی حقوق ءِ رشته ءَ شه سیستان ۆ بلۆچستانے زانتجاه ءَ مدرک کارشناسی ارشدِ گپت ات.
اللَّهُمَّ اغْفِرْ لَهُ وَارْحَمْهُ وَعَافِهِ وَاعْفُ عَنْهُ وَأَكْرِمْ نُزُلَهُ وَوَسِّعْ مُدْخَلَهُ وَاغْسِلْهُ بِالْمَاءِ وَالثَّلْجِ وَالْبَرَدِ وَنَقِّهِ مِنَ الْخَطَايَا كَمَا نَقَّيْتَ الثَّوْبَ الأَبْيَضَ